ΓΡΑΠΤΗ ΕΡΩΤΗΣΗ P-1270/02

υποβολή: Konstantinos Hatzidakis (PPE-DE) προς την Επιτροπή

(26 Απριλίου 2002)

Θέμα: Κακοτεχνίες στα έργα που συγχρηματοδοτούνται από το ΚΠΣ και αντιμετώπισή τους από τις ελληνικές αρχές

Η Επιτροπή απαντώντας στις ερωτήσεις μου Ε-3197/01 και P-2890/01(1) με ενημέρωσε ότι δεν διαθέτει καινούρια στοιχεία για τις κακοτεχνίες σε συγχρηματοδοτούμενα έργα που πραγματοποιούνται στην Ελλάδα. Στην ίδια απάντηση, η Επιτροπή επεσήμανε ότι η ελληνική κυβέρνηση δεν έχει απαντήσει στις δύο επιστολές που η Επιτροπή έχει στείλει προς αυτήν στις 29 Ιανουαρίου 2001 και 2 Ιουλίου 2001. Γι' αυτό τον λόγο, όπως αναφέρεται στην απάντηση, θα επανερχόταν με νέα επιστολή της προς τις ελληνικές αρχές.

Διαθέτει νεότερα στοιχεία για τον αριθμό των κακοτεχνιών από τον Απρίλιο του 2000 και έπειτα·

Έλαβε η Επιτροπή γνώση της πραγματικής κατάληξης των φακέλων για τις κατηγορίες 2 και 3, όπως περιγράφονται στην ερώτηση Ε-3197/01·

Έχουν διαβιβάσει οι ελληνικές αρχές ανακοίνωση (πέρα αυτής που αναφέρεται στην απάντηση της γραπτής ερώτησης Ε-1894/01(2)) βάσει του κανονισμού (ΕΚ) Αριθ. 1681/94(3) της Επιτροπής της 11ης Ιουλίου 1994, στην Ευρωπαϊκή Υπηρεσία Καταπολέμησης της Απάτης για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών ταμείων καθώς και την οργάνωση ενός συστήματος πληροφόρησης στον τομέα αυτό· Εάν όχι ποιες είναι οι συνέπειες και σε ποιες ενέργειες προτίθεται να προχωρήσει η Επιτροπή·

(1) ΕΕ C 309 E της 12.12.2002, σελ. 2.

(2) ΕΕ C 134 E της 6.6.2002, σελ. 5.

(3) ΕΕ L 178 της 12.7.1994, σελ. 43.

Συμπληρωματική απάντησητου κ. Barnier εξ ονόματος της Επιτροπής

(07 Αυγούστου 2002)

Κατά τη δεύτερη συνεδρίαση της επιτροπής παρακολούθησης, που διεξήχθη στην Αθήνα στις 25 και 26 Απριλίου 2002, οι ελληνικές αρχές πληροφόρησαν την Επιτροπή ότι η εταιρία ESPEL είχε πραγματοποιήσει, μέχρι τον Ιούλιο του 2001, 2 726 επιθεωρήσεις που αφορούσαν 1 816 συμβάσεις δημοσίων έργων.

Το 64,5 % των περιπτώσεων που ελέχθησαν ανήκουν στην κατηγορία 1, δηλαδή έργα που ήταν σύμφωνα με τους κανονισμούς ή που παρουσίαζαν δευτερεύουσες ελλείψεις, οι οποίες θα διορθώνονταν από τους σχετικούς ανάδοχους. Το 33,6 % των περιπτώσεων που ελέχθησανπάγονται στην κατηγορία 2, δηλαδή έργα που παρουσιάζουν σημαντικές ελλείψεις χωρίς επίπτωση στην ασφάλεια αλλά που θα έχουν ως αποτέλεσμα σημαντικότερα έξοδα διατήρησης· τα συμπληρωματικά αυτά έξοδα θα πρέπει να αφαιρεθούν από τις πληρωμές στους σχετικούς ανάδοχους. Το 1,9 % των περιπτώσεων που ελέχθησαν ανήκουν στην κατηγορία 3, δηλαδή έργα που παρουσιάζουν σοβαρές ελλείψεις οι οποίες δεν μπορούν να διορθωθούν· θα πρέπει να ανακατασκευαστούν εκ νέου, εξ ολοκλήρου ή εν μέρει, από τους αναδόχους με δικά τους έξοδα.

Τα ανωτέρω αριθμητικά στοιχεία δείχνουν βελτίωση της κατάστασης σε σχέση με τις διαπιστώσεις του Δεκεμβρίου 1999, όπου τα ποσοστά ανήρχοντο αντίστοιχα σε 48,6 %, 47,9 % και 3,5 % για τις τρεις κατηγορίες. Οι ελληνικές αρχές δεν έχουν ακόμα ενημερώσει την Επιτροπή για την κατάληξη των ενεργειών που αναλήφθησαν για τους φακέλους των κατηγοριών 2 και 3. Η Επιτροπή, εξάλλου,πενθύμισε πρόσφατα στις εν λόγω αρχές την ανάγκη κοινοποίησης των εν λόγω αποτελεσμάτων το συντομότερο δυνατό για να προβούν σε κλείσιμο των φακέλων των διαφορετικών προγραμμάτων του Κοινοτικού Πλαισίου Στήριξης για την περίοδο 1994-1999.

Εξάλλου, η Ευρωπαϊκή Υπηρεσία Καταπολέμησης της Απάτης έλαβε, βάσει του κανονισμού (ΕΚ) αριθ. 1681/94 της Επιτροπής(1), μόνο τις πληροφορίες που περιέχονται στην απάντηση της στη γραπτή ερώτηση 1894/01 του Αξιότιμου Μέλους του Κοινοβουλίου(2).

(1) Κανονισμός (ΕΚ) αριθ. 1681/94 της Επιτροπής της 11ης Ιουλίου 1994 για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών, καθώς και την οργάνωση ενός συστήματος πληροφόρησης στον τομέα αυτό.

(2) ΕΕ C 134 E της 6.6.2002.